***Хөрмәтле Рамил Хамзович!***

 ***Хөрмәтле депутатлар! Хөрмәтле авылдашлар!***

Сезне Мәлләтамак авыл җирлегенең 2016 елга еллык отчеты белән таныштырам. Авыл җирлеге үзенең эшен 2003 нче елның 6 нчы октяберендә чыккан 131 нче номерлы Федераль закон һәм авыл җирлеге уставына нигезләнеп эшли. Бүгенге көндә җирлектә 3 нче чакырылыш депутатлары эшли, авыл җирлеге Советында 7 депутат исәпләнә, әлеге депутатлар барысы да үз вәкаләтләрен башкарып киләләр, арабызда депутатлыктан киткән, я булмаса үзенең вәкаләтенә салкын караган депутатлар юк, бирелгән наказларны тормышка ашыруда актив эш алып баралар. Хуҗалык эшләрен башкарганда һәрвакыт аларның ярдәмен тоеп яшибез һәм эшлибез. 2016 елда 10 авыл җирлеге утырышы үтте, анда 16 сорау куелып, 16 сорау каралган. Авыл җирлегенең уставына төзәтмә кертү, җир һәм мөлкәт салымнарына үзгәрешләр кертү, зиаратларны дәүләт теркәве үткәрү, башка төрле кануннарга үзгәрешләр керү сәбәпле, авыл җирлегенең хокукый актларына төзәтмәләр һ.б. мәсьәләләр каралган. 2016 елның 13 сентябрьендә Россия Федерациясе Дәүләт думасына депутатлар сайлаулары үтте. Җирлектәге сайлауда 96 % сайлаучы үзенең тавышларын бирде. Иң күп тавышны “Бердәм Россия” сәяси партиясе, ә бер мандатлы Әлмәт сайлау округыннан Хайров Ринат иң күп тавыш җыйды.

Чыгышымның башында ук жирлегебезнең социаль-экономик үсешенә тукталып үтәсем килә.

 2015 елда 4 бала дөньяга аваз салды, 9 үлем теркәлде. 2016 елда 6 бала туса, 5 кеше якты дөнья белән хушлашты. Соңгы 2 елда үлүчеләр саны бик күп булса, быел аларның саны чагыштырмача кимеде. Гаилә коручы яшь парлар -6, аерылышучылар булмады. Мәлләтамак авылында 230 хуҗалыкта 552 кеше, Нарат Асты авылында 62 хуҗалыкта 120 кеше яши: барысы 292 хуҗалыкта 672 кеше яши. Авыл җирлегендә вакытлыча теркәү үткән 71 кеше яши. Шуларның 323 кеше эш яшендә, 227 е пенсионерлар, 53е мәктәп яшендә, 48 е мәктәпкәчә яшьтәге балалар, 21 студент бар. Җирлектә 2016 елга 1 балалы гаиләләр- 36, 2 балалы гаиләләр- 30 , 3 балалы гаиләләр-8, 4 балалы 2 гаилә бар. 33 сугыш чорында тылда эшләүчеләр, хезмәт ветераннары-225, 2 сугыш ветераны, ирләре сугышта катнашып үлгән хатыннарыбыз - 8 һәм 48 инвалидыбыз бар.

 Мәлләтамак авыл жирлегендә\_\_5264\_\_\_\_гектар авыл хужалыгы жирләре бар. Шуның эченнән \_3216\_\_ гектар пай жирләре, \_\_1668\_ гектар дәүләт милке булган жирләр,\_\_380\_\_\_ гектар авыл жирлегенең көтүлек җирләре. Пай жирләренең хужасы булып 444 кеше тора. Агрофирма пай хуҗаларына 2016 ел өчен килешүдә каралган җир налогын, бакча сөрүгә 300 сум өчен 50 кг арпа, салам бирүне башкарды, пай хуҗаларына 2 ц. арпа бирелде.

Җирлектә барлыгы 405 баш мөгезле эре терлек, шуның 135 баш олы сыер, сарыклар 250 баш, 5 ат, 960 тавык- кош исәпләнә.

2016 елда бюджет үтәлеше түбәндәгечә булды.

Доходлар буенча:

- физик затлардан подоходный налог каралган 91 мең сум - үтәлеш 65 мең 462сум – 71%

- Милек налогы каралган 72 мең сум - үтәлеш 54 мең 655 сум – 75%

- Җир налогы каралган 305 мең сум- үтәлеш 276 мең 500 сум – 90 %

- авыл хужалыгы налогы 55 мең сум – үтәлеш 46 мең 700 сум – 84%

 - гомуми бюджет 986 мең – үтәлеш 903 мең – 92 %

 Хәрби учет эше авыл җирлегендә башкарыла, хәрби учет буенча һәрвакыт укулар оештырыла. Хәрби учетның торышы Сарман, Мөслим военкоматы тарафыннан тикшерелде. Җирлектә хәрби учет буенча 120 кеше учетта тора, шуның эченнән 4 матрос, 6 хатын – кыз, 3 офицер, Армия сафларында хезмәт итүчеләр юк, 1 егет һәм 1 кыз югары хәрби йортында белем ала. Җирлектә 21 призывник бар. 2016 елда аларның барысына да инструкция һәм Россия Федерациясе Конституциясе нигезендә Сарман Мөслим военкоматы белән сверкалар уздарылды.

 Нотариаль эшләрнең 5 төре авыл җирлекләрендә алып барыла: васыять язу, доверенность раслау, документларның копияләрен, копияләрдән копия раслау, подпись раслау, милекләрне барлау һәм саклауны булдыруны раслау эшләрен 2008 елның 15 январеннән башкарып киләбез. 2016 елда 6 эш - 1200 сум дәүләт пошлинасы түләнгән, һәм бу акчалар үзебезнең бюджетка керә. Ләкин шуны истән чыгармаска кирәк, барлык нотариаль эшләр өчен акчалар банкка түләнелә һәм шушы җирлектә пропискада булган, яшәгән кешеләр өчен, үзе катнашкан очракта гына башкарыла, авырган очракта өйләренә барып та хезмәт күрсәтелә, конфеденциальность саклана, информация читкә чыгарылмый. 2016 елдан барлык нотариаль хезмәтләр Татарстан Республикасы нотариаль эшләрне теркәү хезмәте аша башкарыла.

Мәлләтамак авыл җирлегендә ел дәвамында һәр авылда да халык җыеннары, очрашулар үткәрелде. Әлеге җыеннарда:

 -авылнын төзеклеге һәм чисталыгы, йорт яннарын тәртипкә китерү,

- янгынга каршы куркынычсызлык кагыйдәләре, һәр йортта шәхси янгын сүндерү коралларын булдыру,

- Гаилә фермаларын төзү,

 - зиаратларны чистарту, ремонтлап тору,

- авыл көтүләрен оештыру,

- Терлекләргә мал азыгы хәзерләү,

-урам юлларын саклау,

- су алу урыннарының, магистралнең төзеклеген саклау һәм башкалар каралды.

 Авыл җирлегендә даими һәм график нигезендә гражданнар кабул итү эше оештырылган. Сораулар язмача һәм телдән керә, сорауларны вакытында хәл итеп барабыз. Үзебез башкара алмаган сорауларны тиешле югары органнарга да җибәрәбез. 7 язмача сорау, 7 сорау үтәлгән, 65 телдән сорау (җир сораулары 37, чүп мәсьәләсе 10, кредит алу 10сорау, төрлесеннән 7сорау).

 Җирлектә Мөслим гимназиясенең филиалы Мәлләтамак башлангыч мәктәбе белем һәм тәрбия бирә. Өлкән класс укучылары Мөслим гимназиясенә автобус белән йөреп укыйлар, башлангыч мәктәптә 4 укучы укый. Нарат Асты авылы укучылары да автобус белән Мөслим гимназиясенә йөреп укыйлар, Нарат Асты башлангыч мәктәбе укучылар булмау сәбәпле ябылды.

 Мәлләтамак балалар бакчасында 20 бала йөри, 5 кеше хезмәт күрсәтә, балалар бакчасына чиратта торучыларда бар. 2017 елда авыл җирлегенә тагын бер сөенеч – ул Мәлләтамак авылы балалар бакчасы дәүләт ярдәме капиталь ремонтка кертелде. Җирлектәге ике катлы корылманы төзәтү планлаштырыла, Ул балалар бакчасы, башлангыч мәктәп, авыл музее, архив бүлмәсе, почта, АТС кебек оешмаларны берләштерәчәк. Шушындый ярдәмегез өчен Рамил Хамзович сезгә авыл халкы исеменнән зур рәхмәтемне җиткерәм. (кул чабабыз)

 Халыкка медицина ярдәме күрсәтү буенча 2 фельдшер акушерлык пункты эшли. Белемле медперсоналлар белән тәэмин ителгән, хезмәт күрсәтү үз югарылыгында алып барыла. Безнең авыл җирлегенә участок врачы -терапевт Хайртдинова Татьяна Николаевна хезмәт күрсәтә, ул авыручылар янына график нигезендә һәм кирәк булган саен килеп тора. Мәлләтамак авылының фельдшер – акушерлык пункты яңа мәдәният йортына күчерелде, бүлмәләре хәзерге көн тәлапләренә туры китереп эшләнгән.

 Җирлектә 1мәдәният йорты, 1 авыл клубы халыкка хезмәт итә. Мәдәният йорты җитәкчесе Нуруллина Айгөл җитәкчелегендә авылдашларыбыз, районкүләм һәм авыл җирлегендә оештырылган барлык мероприятияләрдә актив катнашалар. Районкүләм авыл җирлекләре арасында үткәрелгән “Җырларымда данлыйм сине – туган җирем Мөслимем” смотр конкурсында катнашып авыл җирлеге үзэшчәннәре 1 нче урын алып кыйммәтле бүләк белән бүләкләнделәр. Авыл китапханәчесе Рөстәмова Людмила үзенә йөкләнгән эшне җиренә җиткереп башкара, мәдәният өлкәсендә эшләгән бу ике белгеч кулга – кул тотынып эшлиләр, авыл җирлегенең эшләрен эшләгәндә аларның ярдәме бик зур. Культура чараларын уздыру әзме – күпме чыгымнар сорый. Аны кем бирә, каян алабыз? Бу бер яктан проблема тудырса, икенче яктан яшьләрнең тәртибе дә зур борчуга сала. Безгә яшьләр белән эшләргә аерым игътибарны юнәлтергә кирәк дип исәплим. Елда кабатланып әйтелсә дә, авылыбызның үзешчән артисты Гимаев Марат җирлектә үткәрелгән Сабантуй һәм Яңа ел балмаскаратына үзенең музыкаль аппаратурасы белән Яр Чаллы шәһәреннән кайтып, үзенең матур җырлары белән бәйрәмгә килгән бар халыкны күңелле ял иттерде. Бу изге гамәле өчен аңа бик зур рәхмәт.

 Жирлектә 1 почта бүлеге, 3 кеше халыкка хезмәт күрсәтә, 2016 елның ярты елына газета-журналларга 502 экземплярга яздырылган булса, 2017 елга, ул сан 527 , (а/у 98) һәр ай саен пенсия таратыла, субсидия өләшенә. Барлык түләүләр шушында башкарыла. Почта бүлегендә магазин да бар. Шулай ук жирлектә 3 кеше 7 ялгыз кешегә социаль хезмәт күрсәтә.

 Җирлегебездә ветераннар советы, инвалидлар җәмгыяте, ирекле халык дружинасы даими рәвештә эшләп килә. Ветераннар советы рәисе Димухаметов Марс Валимухаметович үзенә йөкләнгән бурычларны җиренә җиткереп башкара. Авыл җирлеге советы белән берлектә Һәрбер ветеран белән тыгыз элемтәдә тора. Юбилярларга Татарстан Республикасы президенты, район хакимият башлыгының рәхмәт хатлары азык – төлек пакетлары тапшырылды, ветераннар советы рәисе белән берлектә авыл җирлегенең бу иптәшләргә истәлекле бүләкләре бирелде. Узган ел типтәр зиаратында күләмле эш башланган иде, Марс Валиахметович җитәкчелегендә быелда эш дәвам иттелде. Өмәләр ясап бу зиаратта быел 70 төп зур агачлар киселде, зиарат заманча профностил белән әйләндереп алды. Бу эшләрне авыл егетләре: Нуриев Рамис, Зарипов Рамил, Хөсәенов Ирек һ.б. савап булсынга башкардылар. Материалларны алу үзара салым акчасыннан тотылды.

 Нарат Асты авылы зиаратында да бик зур күләмдә эш башкарылды, өмә оештырылып зур агачлар киселде, бу эшләр бары тик авыл халкы һәм Нарат Астыннан чыгып чит жирләргә китеп урнашкан Нарат Асты кешеләре ярдәме белән башкарылды, башлап йөргән Нәҗмиев Роберт абыйга, һәм дә барлык хезмәте кергән исемнәре чыкмаган барлык кешеләргә рәхмәт әйтәсем килә.

 Мәлләтамакта “Сөләймән” мәчете эшли, имам – хатыйп вазыйфасын Мортазин Өлфәт Мортаза улы алып бара. Җомга намазына 15 ләп кеше йөри, 2016 елда авылыбызның хатын –кызларына мәчеттә укулар оештырылды, хәзердә уку дәвам итә. Быел мәчеткә яңа намаз укый торган келәм алынды,ихатасына агачлар утыртылды. Узган ел Нарат Асты авылында мәчет салына башлады, бүгенге көндә мәчет төзелеп бетте. Мәчет төзүдә Нарат Асты мулласы Нәҗмиев Роберт абый үзенең тынгысызлыгы, булсынга йөрүе белән тормышка ашты. Мәчет спонсорлар хисабына, авыл халкы тырышлыгы белән төзелде. Якынча 350 мең сум җирлек спонсорлары ярдәм итте.

 Янгынга каршы көрәш буенча ирекле янгын сүндерү дружинасы төзелгән, янгын сүндерү машинасы бар, ләкин аңа җылы гараж юк. 2016 елда янгын очраклары җирлек буенча теркәлмәде. Ләкин ни кызганыч 1 январь 2017 яңа елга аяк баскач, Гиздатуллиннар йорты янды, тиз арада янгынны сүндерү генә йортны тулысынча янудан саклап калды. Бүгенге көндә йортларында ремонт эшләре бара, авыл халкыннан янгыннан зыян күрүче гаиләгә кием салым, кирәк яраклар һәм акчалата ярдәм оештырылды.

 Инвалидлар җәмгыятен авылыбызның мулласы Мортазин Өлфәт абый җитәкли, ләкин соңгы елларда бу җәмгыятьнең эше аксады. Бу җәмгыятне безгә янландырып җибәрергә кирәк. Районда үткәрелгән инвалидлар арасындагы спартакиада ярышында быел 1 инвалидыбыз катнашты, ул ике төр ярышта катнашып призлы урыннар алды. Бер инвалид балага акчалата ярдәм күрсәтелде.

 Бүгенге көндә жирлегебездә, 2 эшмәкәр һәм “Арыш мае” кибетләре халыкка хезмәт күрсәтә. Магазиннар халыкка кирәкле товарлар белән тәэмин ителгән. Хезмәт күрсәту яхшы итеп оештырылган. Нарат Астындагы шәхси эшмәкәр Гайнетдинованың магазины яхшы итеп ремонтланды, бер өлешендә эшмәкәр икмәк пешерү цехы ясады, бүгенге көндә икмәк һәм камыр ризыклары пешерә.

КФХ “Шакиров” Нарат Асты авылында аредага җирләр һәм корылмалар алып кошчылык белән шөгелләнә башлады. Киләчәктә авыл халкына хезмәт күрсәтү максатыннан мал азыгы тегермәне ясауны белдерде.

КФХ “Гиздатов” Мәлләтамак авылында пай җирләрен алып игенчелек белән шөгелләнә. Халыкка печән һәм икмәк сата.

ИП “Сираев” үзе калай бөгү станогы алып төрле формадагы калай бөгү хезмәтен күрсәтә, киләчәктә җитештерүчәнлекне арттыру өстендә эшли.

Авылдашыбыз Ахметзянов Гаяз лаеклы ялга чыккач, үзләренең йортында стомотология бәлмәсе ачу планында.

“Перфектстрой” исемендә Рустямов Рушад шулай ук үзенең эшен башлап җибәрде, оешма ремонт эшләре белән шөгелләнә.

Үз ихаталарында мал үрчетү, күпләп савым сыерлары тотучылар да бу елны арттылар: башка елларны без Латипов Илһамны үрнәк итеп күрсәтсәк быел Нурмухаметов Ришат, Сабиров Минтаһир, Мифтахов Илюс, Галиев Илгиз, Каримов Илфирларны атарга була.

Соңгы елларда хөкүмәтебез ил күләмендә авыл хуҗалыгы тармагын үстерү максатында төрле ташламалар бирә, 2016 елда Хөкүмәтебез савым сыеры асраучыларга бер сыерга 3000 сум күләмендә субсидия бирде, безнең җирлектә 135 сыерга 405 мең сум бирелде, савым кәҗәләре дә субсидия алды 8 кәҗәгә 8 мең. авыл хуҗалыгы продуктлары җитештерүчегә файдалы шартларда кредитлар тәкъдим итә.

Һәр елны яз айларында җирлекләрне чистарту максаттыннан, Республика күләм чисталык ике айлыгы игълан ителә. Бу айлык безнең җирлектә дә оешкан төстә, планлаштырып башкарылды. Күп еллар әйләнә – тирәбезне пычратып ятучы чүплекләрне бетерү максат итеп куелды. Быелда җирлектә 1 чүплек юк ителде бу эшкә авыл җирлегенә җирлектә эшләүче ярдәм итте. Урамнардан, юл буйларыннан чүп җыюны мәктәп укучылары, техник хезмәткәрләр, клуб эшчеләре белән башкардык. Басудагы баганаларны агарту, вывескаларны буяу эшләрендә җирлектәге оешма хезмәткәрләре ярдәм итте. Җирлектәге оешмалар үзләренең территорияләрендә агачлар уттыртылар. Җәй айларында юл буйларын чабу оештырылды. Иптәшләр!, җирлегебезне пычратып ятучы чүплекләрне бетерү өчен бик күп көч түгелә соңгы елларда 4 урынында чүплекләрне юк иттек, бу урыннар җирлегебезнең иң матур урыннары, кайсы авыл башы, кайсы әрәмә яны, зиарат яны, мин аңламыйм ничек шушы урыннарга чүп түгеп була?, ничек кул күтәрелә? Үзебезнең йөзебезгә үзебез төкерәбез. Бу чүплекләрне чистартканда күпме көч түгелде, без үзебез генә беләбез, кул белән җыйдык, былтыр 2 иптәшкә штраф салдык, быел кисәтүсез нисез бу эшне дәвам итәчәкбез.

 Бөек Җиңүнең 71 еллыгын каршылап сугышта үлгән һәм кайтып үлгән авылдашлар рухына яңа обелиск янында митинг уздырылды, укучылар һәм балалар чыгышы тыңланды, соңыннан ветераннарга өстәл табыны әзерләнде, азык – төлек тутырылган пакетлар тапшырылды. Бу мероприятиене әзерләүдә Туган як агрофирмасы ярдәм итте. Җирлектәге 2 сугышта катнашучы, 7 ирләре сугыштан соң үлгән хатын – кызларга (вдова) Россия Федерациясенең карары нигезендә квартиралар бирелде. Декабрь аенда тагын бер иптәшкә бу мөмкинлек елмайды, ул Нарат Астыннан Аллакулова Мәрҗәм апага бирелде.

Җирлектәге йортларга, газ, электр үткәргечләренә куркыныч янаган карт агачлар киселде. Киселгән агачлар урынын яшь агачлар алыштырырга тиеш. Бөек Җиңүнең 70 еллыгына дип утыртылган агачларның корыганнары урынына яшь нарат үсентеләре өстәлде. Агач үсентеләрен Мөслим урманчылыгы бирде. Чарада ветераннар советы, инвалидлар җәмгыяте,мәктәп укучылары, укытучылары, клуб хезмәткәрләре һәм авыл җирлеге катнашты.

Җирлектә су белән тәэмин ителеш бик яхшы дип булмый, озак еллар кулланышта булган торбалар ешь тишелә, һәрвакыт ремонт тәлап итә. Соңгы 1 ай эчендә су магистралендә 3 тишек урыннарны төзәттек, су насосын алыштырдык, насоска торба өстәдек, электр үткәргечләрен яңарттык. Санап китсәң китап язмалык. Бу төзүтү эшләрен башкарганда үзенең техникалары белән ярдәм иткән (кран, эксковатор) Рустямов Рушадка бик зур рәхмәт.

 Авыл урамнарын яктырту максатыннан 30 электр энергиясен аз тотучы заманча яктырту лампалары урнаштырылды.

Дәүләт программасы нигезендә Мәлләтамак авылында 900 метр юл ремонтланды.

 Җирлектәге юлларны җәен тигезләп, кышын кардан арындырып торабыз, авыл арасындагы юлларның тәртибе, аларнын төзеклеген тәэмин итү безнең бурыч. Быел җирлектә урам юллары ремонты елы дип әйтсәк тә урынлы булыр. Чөнки Мәлләтамак һәм Нарат Асты авылларында быел 3 км 577 метр юлны без ясый алдык. Ике яклап су агу каналлары ярылды, юл тигезләнеп аңа гравий салынды. Бу эшләрне ООО “Мост ” җәмгыяте башкарды. Юл ремонты безнең 2016 елда җыйган узарасалым акчаларын Татарстан Республикасы хөкүмәте тарафыннан 4 тапкырга арттырылып кайтару мөмкинлегеннән башкарылды. Юл ремонты өчен башкарылган эшләргә карап: асфальт юлда чокырларны ремонтлау – 82 мең, җәй айларында юлларны тигезләү – 86 мең, кыш көне кардан урамнарны чистарту 86 мең, урамнарны ремонтлау өчен 1млн 272 мең акча күчерелде. Тукай урамы ревизия тикшерүеннән соң җитешсезлекләр ачыкланып 51 меңгә киметелде. Башка эшләргә килгәндә түбәндәгечә:

* Халыктан чүп җыю аны юк итү өчен 255 мең бер елга.
* Урамнарга яктырткыч лампалар алу, утларны карау, электр үткәргечләре, җиһазлары алу өчен – 100 мең 700сум
* Карт агачларны кисү – 50 мең
* Су насосы алу өчен 35 мең
* Сабантуй урынын ремонтлау 12 мең
* Зиаратка сетка алу өчен – 5мең 700 сум.

 Быел үзара салым 1 июльгә 433 мең сум җыелды. 1 млн 732 мең сум дәүләт субсидиясе кайтты, 1 июльдән 31 декабрьгә 45 мең сум акча җыелды. Барысы 478 мең җыелды, план 505 мең иде 95 % булды. 27 мең акчаны җыеп бетерәсе бар. Бүгенге көндә түләмәгән кешеләргә уведомленияләр бирелде, 1 айдан соң эшләре судка биреләчәк.

Референдум үткәрү Татарстан Республикасында 2016 елдан тавыш бирү көне бер көн ул ноябрь аеның 3 нче атнасы итеп билгеләнде. 20 ноябрь көнне җирлектә узара салым турында референдум үтте. Сайлаучыларның 72 % референдумда катнашты, уңай тавыш 87 % тәшкил итте. Шуны да искәртеп үтәргә кирәк быел узарасалым акчаларын 1 апрельгә кадәр тапшырырга кирәк, дәүләт субсидиясе шул җыелган суммага гына кайтачак.

Узган ел урам юллары елы булса быел без урам сулары елы дип игълан итик. Узара салым акчаларын авылны чиста су белән тәймин итү өчен кулланып Һәм үзебезнең җирлекне яхшыртуда актив катнашырсыз дип өмет итеп калабыз, ә мин үз чиратымда шушы акчаларның максатчан куллануында сезне ышандырып калам.

 **Хөрмәтле авылдашлар! Килгән кунаклар!**

 Без 2016 елда эшләгән эшләргә кыскача гына булсада йомгак ясадык, Башка елларга караганда 2016 елда эшләнгән эшләребез күп, әле эшлисе, планлаштырылган эшләребез дә бар. Проблемалар: Авылны чиста су белән тәймин итү, су торбаларын алыштыру, задвиңкаларны ремонтлау, арьяк суын мәллә елгасы аша чыгару, урам юлларын төзек тоту, Нарат Асты зиаратының коймасын яңарту, берничә урамда баганаларда 5 (урам утлары өчен) үткәргечләр урнаштыру. Нарат Асты авылы яз, көз айларында Мәлләтамак ягына юлсызлык белән интегә.

 Чыгышымны тәмамлап шуны әйтәсе килә, алда 2017 Яңа ел, бу елда да бурычларыбыз, башкарасы эшләребез күп һәм алар барысыда аерым игътибар сорый торган эшләр.

 Иптәшләр! Авылыбызның матур киләчәге, җирлегебездә яшәүче һәркемнең тырыш хезмәтеннән, аның активлыгыннан тора. Шуңа күрә дә мин һәрбер авылдашымны, җирлектә эшләүче һәрбер житәкчене, хезмәткәрне тырыш хезмәттә, кулга-кул тотынып эшләргә, матур итеп яшәргә чакырам. Зур күрсәткечләргә ирешеп, киләчәккә яхшы өметләр белән исән-имин, сау-сәламәт яшәсәк иде. Игътибарыгыз өчен рәхмәт.